hu hu hu es sl hu hu hu hu hu et hu hu hu hu hu hu de hu hu hu hu hu hu et hu hu de hu hu hu hu hu hu hu hu de hu hu hu hu es hu en hu hu hu hu hu hu hu hu hu hu hu de hu hu hu hu fr hu hu hu it hu hu hu hu et hu hu hu hu hu hu hu hu hu hu hu hu fi de hu hu en en en en en
Újabb irodákat nyitott a lakossági energetikai felújításokat segítő RenoPont | MEHI
Újabb irodákat nyitott a lakossági energetikai felújításokat segítő RenoPont
RenoPont Energetikai Otthonfelújítási Központ nyílt Budapest V. és VIII. kerületében, ahol a világ számos pontján már sikerrel működő, idehaza most meghonosodó, „egyablakos” szolgáltatással várják az energetikai felújításra készülő lakosokat.
Az elismert szakmai szervezetek által életre hívott, nonprofit kezdeményezés célja, hogy támogassák a hazai felújítani vágyókat a döntés meghozatalától, a tervezésen és a komplett kivitelezésen át az üzemeltetésig. Ennek során az energetikai korszerűsítést tervezők minden szükséges műszaki, jogi és pénzügyi tudnivalót egyetlen helyen kapnak meg, ami egyszerűvé és kiszámíthatóvá teszi számukra a folyamatot. A fentiek érdekében a RenoPont Energetikai Otthonfelújítási Központ olyan hiánypótló információkkal és szolgáltatásokkal várja ügyfeleit, mint a termékválasztási segédanyag, jó példák gyűjteménye, pénzügyi lehetőségek ismertetése, fogalomtár, letölthető sablondokumentumok, engedélyezési és garanciális tudnivalók, üzemeltetési tanácsok és online időpontfoglalás ingyenes tanácsadásra. A későbbiekben egy megbízható szakértőket és kivitelezőket tartalmazó adatbázis, valamint egy online kalkulátor is segíteni fogja a felújítást tervezőket. Az idehaza újszerű, egyablakos megoldást a www.renopont.hu oldalon és a folyamatosan bővülő irodahálózatban lehet igénybe venni.
Elsőként Nagykanizsán nyílt RenoPont iroda, ahol elsősorban a teljes társasház felújításában gondolkodókat (közös képviselők, társasház kezelők) várják komplett tanácsadással. A múlt héten pedig két budapesti irodanyitás követte a dunántúli kirendeltséget: a Zöld Budapest Tanácsadó Iroda a Városháza épületében, a józsefvárosi tanácsadó pont pedig a Gutenberg téren várja az otthonfelújítókat, hogy egy helyen minden műszaki, jogi és pénzügyi tudnivalóról tájékoztassa a korszerűsíteni vágyókat. Ezekben az irodákban mind lakás-, mind családi ház tulajdonosakat várnak, de teljes társasházak képviselőinek is segítséget nyújtanak. A fővárosi Zöld Budapest irodában a RenoPont operátorokon kívül levegőminőség védelemmel foglalkozó ökomenedzserek, míg Józsefvárosban energiaszegénységgel küzdő háztartásokat segítő szolgáltatás is segíti az érdeklődőket.
Magyarországon jelenleg a lakások kétharmada, mintegy 3 millió ingatlan energiafelhasználás szempontjából korszerűtlen. Optimista forgatókönyvek alapján, ha mindenhol megtörténne a fűtési rendszer, a szigetelés és a nyílászárók modernizálása, az ország éves energiafogyasztásának akár 15-20%-át is meg lehetne takarítani. Egy ilyen energetikai otthonfelújítási program környezetvédelmi szempontból is óriási előrelépés lenne.
„Mostanra nyilvánvaló, hogy a hazánkra vonatkozó, szigorú klímavédelmi célok elérése elképzelhetetlen a családi- és társasházak energetikai felújítása nélkül. Magyarország végső energiafelhasználásának körülbelül egyharmadát a lakossági energiafogyasztás teszi ki, amit becslések szerint 40-50%-kal lehetne csökkenteni átfogó épületenergetikai felújításokkal.” – fejti ki Méhes Martina, az Energiaklub Szakpolitikai Intézet és Módszertani Központ ügyvezetője és szakmai igazgatója.
Az Energiaklub a vezetője a RenoHUb projektnek, annak az öttagú konzorciumnak, amely létrehozta a RenoPont szolgáltatást. Rajtuk kívül még a Magyar Energiahatékonysági Intézet, az IMRO-DDKK Környezetvédelmi Nonprofit Kft., az AACM Central Europe Kft. és a Magyar Családi Ház Tulajdonosok Egyesülete dolgozik a projekten, ami az Európai Unió Horizon 2020 finanszírozásával valósul meg.
Koritár Zsuzsanna, a Magyar Energiahatékonysági Intézet igazgatója hozzáteszi, ha sikerülne mennyiségi és minőségi téren is előrelépni a hazai ingatlanok energiagazdálkodása terén, az a károsanyag-kibocsátás mérséklése mellett egy korszerűtlen családi ház esetén akár évi 100-150 ezer forintos rezsiköltség-megtakarítást is jelenthetne. „Ezen kívül minden lakás komfortosabbá, szebbé, télen melegebbé, nyáron hűvösebbé, a levegője egészségesebbé válna, miközben nőne a piaci értékük is” – világít rá a további előnyökre a szakértő.
A RenoPont szakmai szervezetek, cégek és önkormányzatok megkeresését is várja annak érdekében, hogy minél többeket végig tudjon kísérni az energetikai felújításokon. Szeretné érthetővé és kiszámíthatóvá tenni a teljes folyamatot, biztosítva ezzel a legjobb ár-érték arányú tervek kiválasztását, a minőségi eredményt és a valós energiamegtakarítást, ami egyre hangsúlyosabb egyéni és közös érdekünk.
2007-2013 finanszírozási időszak 2014-2020 finanszírozási időszak 2021-2027 finanszírozási időszak Boza-Kiss Benigna CEU BPIE BUILDUPON2 C4B dekarbonizáció ECF EED egészség egyablakos tanácsadás EKR EKR katalógus elemzés előnyök ÉMOR energetikai felújítás energetikai követelmény energetikai szakreferens energetikai tanúsítvány energiafüggetlenedés energiafüggetlenség energiahatékonyság energiahatékonyság az első elve Energiahatékonysági Alap energiahatékonysági irányelv energiahatékonysági piac Energiaklub energiamegtakarítási kötelezettség energiastratégia energiaszegénység energiatanúsítvány EPBD épületenergetikai irányelv épületfelújítás ESCO esettanulmány ETS2 Európai Felújítási Hullám Európai Green Deal éves jelentés fehér bizonyítvány felújítási hullám felújítási stratégia finanszírozás Fit for 55 fűtéskorszerűsítés G7 garantált energiahatékonyság-alapú szerződés (EPC) gazdasági előnyök GINOP H2020 Habitat for Humanity Magyarország hangulatjelentés hazai felújítási hullám Hazai Hatékonyság Helyreállítási és Alkalmazkodási Alap Helyreállítási és Alkalmazkodási Terv HET Holland Nagykövetség Hosszú Távú Felújítási Stratégia hőszivattyú HTFS HuGBC IEA IEECP igazságos átmenet ingatlanállomány ingatlanérték ingyenhitel interjú IPCC IVF javaslatcsomag kamattámogatott hitel kazáncsere KEHOP készülékcsere klímaváltozás kohéziós alap költségoptimalizált költségvetés konferencia Koritár Zsuzsanna kötelezett kötelezettségi rendszer közel nulla közhasznúsági jelentés KSH lakásállomány lakásfelújítás lakóingatlan lakossági felmérés Lechner Tudásközpont levegőminőség lock-in LTP MCSTE MÉASZ MEHI arculat MEHI esemény MEHI konferencia MEHI kutatás MEKH mélyfelújítás MEPS MÉSZ minimumkövetelmények Mizsei Szabolcs MTVSZ munkahelyek napelem NEKT önkormányzat operatív program OSS Otthon Melege otthonfelújítás pályázat pénzügyi keret podcast prezentáció REC REIMARKT RenoHUb RenoPont Renovate Europe RePower rezsicsökkentés RRF Szabó László ITM szakpolitikai javaslatok Szociális Klímaalap támogatás TNM TOP új építés Ürge-Vorsatz Diana CEU V4 VEKOP visegrádi országok Weishaupt ZIKOP zöld finanszírozás Zöld Iroda
Ha hasznosnak találta, kérjük ossza meg!
RenoPont: Zöld Budapest Tanácsadó Iroda nyílik a Városházán
Épületenergetikai irányelv: közzétette módosító javaslatait az Európai Bizottság
Hírek, Szakmai vélemények 2022.09.09.
Hogyan segítheti a 2021-2027-es többéves pénzügyi keret a tagállamokat a magasabb szintű energetikai felújítási célok elérésében?
Az épületek legrosszabb 25%-át korszerűsítő pénzügyi alap a német klímavédelem legfontosabb eszköze
Vezetőváltás a Magyar Energiahatékonysági Intézetben – páros interjú
Ne maradjon le a legfontosabb
Az adatvédelmi tájékoztatót elolvastam és elfogadom.
Legyen Ön is partnerünk
Magyar Energiahatékonysági Intézet Közhasznú Nonprofit Kft.
T: +36 1 411 3536
Honlapunk a felhasználói élmény fokozásának érdekében sütiket alkalmaz, melyet a honlap használatával Ön tudomásul vesz.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.